section_heading: Zemljopis
paragraph_text: Värmlands län graniči sa županijama: Dalarnas län na sjeveru, Örebro län na istoku i Västra Götalands län na jugu, dok na zapadu graniči s norveškim županijama Hedmark fylke, Akershus fylke i Østfold fylke. U sastav županije ulaze švedske pokrajine Värmland, osim dva područja na jugoistoku pokrajine koji pripadaju Västra Götalands länu odnosno Örebro länu. Također dijelovi župa Rämmen (Dalarna), Sillerud i Svanskog (Dalsland) pripadaju županiji Värmland. Površina županije je 17 583 km<sup>2</sup>, što je 4,3% ukupne površine Švedske. Županija ima 276 280 stanovnika (3,1% ukupnog broja stanovnika), dok je gustoća naseljenosti 15,7 stanovnika/km<sup>2</sup>.